text: [{"text_idx": "#000003", "text": "Muummichi ministeeraa jijjiirama Ityoophiyatti eeggalame ummanni gama hundaan kan tumsaa jiru tahuu beeksise"}, {"text_idx": "#000004", "text": "Muummichi ministeeraa Dr Abiy Ahmad Foramii Diinagdee Addunyaa Siwiizarlaand magaalaa Davos keessaatti geggeefamaa jiru irratti haasaya godheen, ji\u2019oota kurnan dabran biyyattiin jijjiirama bu\u2019uura geggeessaa akka turtee fi ummannis gama hundaan jijjiirama kana tumsaa jiraachuu ibse."}, {"text_idx": "#000005", "text": "Dr Abiy hirmaattota Foramii kanaatiif akka ibsetti, Ityoophiyaan hanga bara 2021tti guddina diinagdee 8% galmeessisuudhaaf kan hojjataa jirtu tahuu ibsuun, haaluma kanaan dameewwan diinagdee kanaan dura dureeyyii biyyoota alaatiif cufaa turan amma kan banaman tahuu hime."}, {"text_idx": "#000006", "text": "Muummichi ministeeraa qajeelfama mootummaa isaa yaada \u201cwalitti Ida\u2019amuu\u201djedhuun durfamu hirmaattotaaf kan ibse yoo tahu, \u201cyaadni walitti ida\u2019amuu dirree dimokraasii bal\u2019isuu, biyyoota naannoo baha Afrikaa waliin nagaya buusuun diinagdeedhaan walitti hidhamuu, dargaggootaa fi dubartoota hirmaachisuudhaan fayyadamoo taasisuun hojii irra oolaa jira\u201djedhe."}, {"text_idx": "#000010", "text": "Gamtaan Munshidoota Sikkoo fi Mandoo Hundeeffame"}]